9). การจัดการ

แผนผังโครงสร้างองค์กร

บริษัท เอบิโก้ โฮลดิ้งส์ จำกัด (มหาชน)

ณ. วันที่ 31 ธันวาคม 2548

[]

  บริษัทมีจำนวนทั้งสิ้น มีรายชื่อดังต่อไปนี้

  1). โครงสร้างการจัดการ

  คณะกรรมการบริษัท

-   นายฉัตรชัย บุญรัตน์ ประธานกรรมการบริษัท

-   นายฉัตรชัย บุญรัตน์ กรรมการและประธานกรรมการบริหาร

-   นายกิตติ วิไลวรางกูร กรรมการ, กรรมการบริหาร และกรรมการผู้จัดการ

-   นางจินตนา บุญรัตน์ กรรมการ

-   นางสาวกานดา งั้นเจริญ กรรมการ

-   นางยุพา วิเศษพานิช กรรมการ

-   นายเขมทัต สุคนธสิงห์ ประธานกรรมการตรวจสอบ

-   นายวรเทพ เลิศชัยอุดมโชค กรรมการตรวจสอบ

ขอบเขตอำนาจหน้าที่ของกรรมการบริษัทฯ

คณะกรรมการบริษัทฯ มีคณะกรรมการชุดเดียวประกอบด้วยกรรมการที่เป็นและไม่เป็นผู้บริหาร
โดยมีอำนาจและหน้าที่ในการจัดการและดำเนินกิจการของบริษัทฯ ให้เป็นไปตามกฎหมาย
วัตถุประสงค์ ข้อบังคับ และมติของที่ประชุมผู้ถือหุ้น
ในการปฏิบัติงานตามหน้าที่นั้นคณะกรรมการอาจมอบหมายให้กรรมการคนใดคนหนึ่งหรือหลายคน
หรือบุคคลอื่นไปปฏิบัติอย่างใดอย่างหนึ่งแทนกรรมการก็ได้
ในการประชุมของคณะกรรมการนั้นอย่างน้อยสามเดือน (3) ต่อครั้ง และกรรมการสองคน (2 คน)
มีอำนาจลงลายมือชื่อและประทับตราสำคัญของบริษัทในเอกสาร ตราสาร
หรือหนังสือสำคัญอื่นใดผูกพันบริษัทได้ ที่ประชุมผู้ถือหุ้นหรือคณะกรรมการอาจกำหนด
และแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัทได้
บริษัทห้ามมิให้กรรมการประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
หรือเป็นกรรมการของบริษัทเอกชน
ที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งให้กรรมการแจ้งให้บริษัทฯ
ทราบโดยมิชักช้า เมื่อกรรมการมีส่วนได้เสียในสัญญาใดๆ ที่บริษัทฯ ได้ทำขึ้น หรือถือหุ้น
หรือหุ้นกู้ในบริษัทฯ และบริษัทในเครือในจำนวนที่เพิ่มขึ้นหรือลดลง
และหน้าที่ความรับผิดชอบด้านการจัดการที่สำคัญมีลักษณะเฉพาะดังนี้

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยงและแผนธุรกิจ

-   คัดเลือก กำหนดค่าตอบแทน และประเมินผลงานของผู้บริหารสม่ำเสมอ
    (หรือถอดถอนหากจำเป็น) และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหารและดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชีการรายงานทางการเงินและการสอบบัญชีมีความน่าเชื่อถือรวมทั้งดูแลให้มีกระบวนการในการประเมินความเพียงพอของการควบคุมภายใน
    การบริหารความเสี่ยง การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
    คณะกรรมการและผู้ถือหุ้น รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่างๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลกิจการที่เหมาะสม และ
    การปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอและเอาใจใส่ในการปฏิบัติหน้าที่ตามความรับผิดชอบของตน

คณะกรรมการตรวจสอบ

-   นายเขมทัต สุคนธสิงห์ ประธานกรรมการตรวจสอบ

-   นายวรเทพ เลิศชัยอุดมโชค กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

-   ดูแลรายงานทางการเงินของบริษัทฯ ให้ตรงต่อความเป็นจริง ครบถ้วนเพียงพอและเชื่อถือได้

-   ดูแลให้บริษัทฯ มีระบบควบคุมภายในที่เหมาะสม และมีประสิทธิภาพ

-   ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   พิจารณาคัดเลือก และเสนอแต่งตั้งผู้สอบบัญชี

-   จัดทำรายงานของคณะกรรมการตรวจสอบ โดยเปิดเผยไว้ในรายงานประจำปี

-   ปฏิบัติการอื่นใด ตามที่คณะกรรมการบริษัทฯ มอบหมาย

2). การสรรหากรรมการ

การแต่งตั้งกรรมการของบริษัทให้กระทำโดยที่ประชุมผู้ถือหุ้น
ซึ่งบุคคลที่ดำรงตำแหน่งกรรมการบริษัทฯ ต้องมีคุณสมบัติ และไม่มีลักษณะต้องห้ามที่กฎหมายกำหนด
โดยคณะกรรมการบริษัทฯ มีจำนวนไม่น้อยกว่าห้าคน (5 คน) เลือกตั้งโดยที่ประชุมผู้ถือหุ้น
สำหรับหลักเกณฑ์และวิธีการเลือกตั้งกรรมการได้ดำเนินการตามข้อบังคับของบริษัทฯ
โดยกรรมการมาจากการเลือกตั้งของที่ประชุมผู้ถือหุ้น ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคล คราวละคน
    หรือคราวละหลายๆคน ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตามข้อ 2.1 ทั้งหมด
    จะแบ่งคะแนนเสียงแก่คนใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมา
    มีคะแนนเสียงเท่าเกินกว่าจำนวนกรรมการที่พึงจะมีหรือพึงจะเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด

ในการประชุมสามัญผู้ถือหุ้นประจำปีทุกครั้ง
จะมีกรรมการพ้นจากตำแหน่งหนึ่งในสามเป็นอัตราหากจำนวนกรรมการที่มีอยู่ไม่สามารถแบ่งเป็นสามส่วนได้ลงตัวให้กรรมการจำนวนที่ใกล้เคียงที่สุดกับส่วนหนึ่งในสามพ้นจากตำแหน่ง

การพ้นจากตำแหน่งของกรรมการว่างลงด้วยเหตุอื่นนอกเหนือจากถึงคราวออกตามวาระ
ให้คณะกรรมการบริษัทฯ
เลือกผู้ถือหุ้นหรือบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดเป็นกรรมการแทนในที่ประชุมคณะกรรมการบริษัทฯ
คราวถัดไป เว้นแต่วาระของกรรมการจะเหลือน้อยกว่าสองเดือน
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เท่าวาระที่เหลืออยู่ของกรรมการที่แทน ทั้งนี้ คณะกรรมการของบริษัทฯ
จะต้องมีมติด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

3). ค่าตอบแทนกรรมการและผู้บริหาร

ค่าตอบแทนรวมของกรรมการทุกท่านในปี 2548

- บริษัท เอบิโก้ โฮลดิ้งส์ จำกัด (มหาชน)จำนวน 7 ราย เท่ากับ - บาท

- บริษัท เอบิโก้ แดรี่ ฟาร์ม จำกัด จำนวน 4 ราย เท่ากับ 600,000.- บาท

ค่าตอบแทนรวมของผู้บริหารในปี 2548

- บริษัท เอบิโก้ โฮลดิ้งส์ จำกัด (มหาชน)จำนวน 1 ราย เท่ากับ - บาท

- บริษัท เอบิโก้ แดรี่ ฟาร์ม จำกัด จำนวน 6 ราย เท่ากับ 7,420,955.- บาท

4). การกำกับดูแลกิจการ

นโยบายเกี่ยวกับการกำกับดูแลกิจการ

คณะกรรมการบริษัท เอบิโก้ โฮลดิ้งส์ จำกัด (มหาชน)
ได้ถือเป็นนโยบายที่จะส่งเสริมการกำกับดูแลกิจการที่ดี (GOOD CORPORATE GOVERNANCE)
โดยมีหลักการและวิธีปฏิบัติที่ดี ดังนี้

1.  ปฏิบัติงานโดยคำนึงถึงสิทธิและความเท่าเทียมกันของผู้ถือหุ้นและผู้มีส่วนได้เสีย (ได้แก่ ลูกจ้าง
    คู่ค้า ชุมชน เจ้าหนี้) ด้วยการ

    1.  ดูแลผลประโยชน์และมีความรับผิดชอบต่อผู้ถือหุ้นโดยปฏิบัติต่อผู้ถือหุ้นทุกรายอย่างเท่าเทียมกันและละเว้นการกระทำใด
        ๆ ที่เป็นการจำกัดโอกาสการศึกษาสารสนเทศของบริษัท และการเข้าประชุมของผู้ถือหุ้น

    2.  ให้ความมั่นใจว่าสิทธิของผู้มีส่วนได้เสียตามที่กฎหมายกำหนดได้รับการคุ้มครองและปฏิบัติด้วยดี

    3.  จัดทำรายงานที่เป็นลายลักษณ์อักษรในการแสดงให้เห็นถึงความรับผิดชอบของบริษัทต่อผู้มีส่วนได้เสีย

    4.  นำเสนอสารสนเทศที่เป็นปัจจุบันที่มีผลกระทบอย่างมีสาระสำคัญที่เข้าใจง่ายและสม่ำเสมอต่อผู้มีส่วนได้เสีย

2.  โครงสร้าง บทบาท หน้าที่ความรับผิดชอบและความเป็นอิสระของคณะกรรมการบริษัท มีดังนี้

    1.  มีคณะกรรมการชุดเดียวประกอบด้วยกรรมการที่เป็นและไม่เป็นผู้บริหาร
        โดยจะพิจารณามอบหมายให้กรรมการที่ไม่เป็นผู้บริหารจำนวนหนึ่งปฏิบัติหน้าที่ให้ความเห็นอย่างเป็นอิสระเกี่ยวกับงานที่อาจก่อให้เกิดความขัดแย้งทางผลประโยชน์ได้แก่
        การรายงานทางการเงินโดยคณะกรรมการตรวจสอบ (AUDIT COMMITTEE)

    2.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท

  เอบิโก้ โฮลดิ้งส์ จำกัด (มหาชน)

3.  หน้าที่ความรับผิดชอบด้านการจัดการที่สำคัญและมีลักษณะเฉพาะ คือ

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยง และแผนธุรกิจ กำหนดเป้าหมายของผลการปฏิบัติงาน
    สังเกตการนำไปปฏิบัติ ติดตามผลการดำเนินงานของบริษัท และดูแลรายจ่ายลงทุนที่สำคัญ
    รวมทั้งการเข้าร่วมทุนและขายกิจการ

-   คัดเลือก กำหนดค่าตอบแทนและประเมินผลงานของผู้บริหารอย่างสม่ำเสมอ
    (หรือถอดถอนหากจำเป็น) และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหารและดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชี การรายงานทางการเงินและการสอบบัญชีมีความน่าเชื่อถือ
    รวมทั้งดูแลให้มีกระบวนการในการประเมินความเพียงพอของการควบคุมภายในการบริหารความเสี่ยง
    การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการคณะกรรมการและผู้ถือหุ้น
    รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่าง ๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลที่เหมาะสมและการปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอและเอาใจใส่ในการปฏิบัติหน้าที่ตามความรับผิดชอบของตน

3.  การเปิดเผยข้อมูลและความโปร่งใส
    เพื่อให้มั่นใจว่าบริษัทได้เปิดเผยสารสนเทศที่สำคัญของบริษัทอย่างถูกต้องทันเวลาและโปร่งใส
    โดยจัดให้มีหน่วยงานหรือผู้รับผิดชอบ เพื่อเป็นตัวแทนในการสื่อสารกับผู้ลงทุนที่เป็นสถาบัน
    ผู้ถือหุ้นรวมทั้งนักวิเคราะห์ทั่วไปและภาครัฐที่เกี่ยวข้อง
    คณะกรรมการควรจัดหาทรัพยากรอย่างเพียงพอเพื่อช่วยพัฒนาความรู้ความสามารถของเจ้าหน้าที่ในการนำเสนอสารสนเทศและการติดต่อสื่อสาร

4.  การควบคุมและบริหารความเสี่ยง
    คณะกรรมการบริษัทเป็นผู้รับผิดชอบในการระบุปัญหาความเสี่ยงทางธุรกิจที่อาจเกิดขึ้นและให้ความมั่นใจว่าบริษัทมีกระบวนการต่าง
    ๆ จัดไว้พร้อมที่จะจัดการกับความเสี่ยง

    1.  จัดให้มีระบบการควบคุมภายในที่มีประสิทธิผล มาตรการควบคุมดูแลการปฏิบัติงาน
        และการจัดการความเสี่ยงรวมทั้งให้ความสำคัญกับสัญญาณการเตือนภัยล่วงหน้า

    2.  จัดให้มีการสื่อสารที่มีประสิทธิผลระหว่างผู้สอบบัญชีอิสระ ผู้ถือหุ้น คณะกรรมการ
        และฝ่ายจัดการ โดยมีคณะกรรมการตรวจสอบเป็นกลไกติดต่อสื่อสาร

5.  จริยธรรมธุรกิจ บริษัทจัดให้มีข้อพึงปฏิบัติเกี่ยวกับจริยธรรมเพื่อให้กรรมการบริษัท ฝ่ายจัดการ
    และพนักงานได้ทราบถึงมาตรฐานการปฏิบัติงานที่บริษัทและบุคคลต่าง ๆ คาดหวังเช่น ผู้ถือหุ้น
    คู่ค้า เจ้าหนี้ และชุมชน เป็นต้น
    โดยกรรมการและฝ่ายจัดการต้องให้การสนับสนุนข้อพึงปฏิบัติดังกล่าวอย่างเต็มที่
    และเผยแพร่ไปยังพนักงานทุกคน

จรรยาบรรณกลุ่มบริษัท เอบิโก้ โฮลดิ้งส์ จำกัด (มหาชน)

กลุ่มบริษัท เอบิโก้ โฮลดิ้งส์ จำกัด (มหาชน)
มีวัตถุประสงค์ในการดำเนินธุรกิจผลิตสินค้าที่มีคุณภาพสูงจำหน่ายในราคาที่เหมาะสม
สร้างสัมพันธภาพต่อผู้มีส่วนได้เสียต่าง ๆ และความรับผิดชอบต่อสภาพแวดล้อม ชุมชนและสังคม
จึงกำหนดข้อพึงปฏิบัติไว้ให้ กรรมการ ผู้บริหาร
และพนักงานกลุ่มบริษัทยึดถือเพื่อเป็นหลักการและคุณธรรมประจำใจในการปฏิบัติงาน

5)  การดูแลเรื่องการใช้ข้อมูลภายใน

  บริษัทฯได้มีการให้กรรมการและผู้บริหารรายงานการซื้อขายหลักทรัพย์เพื่อป้องกันการนำข้อมูลภายในของบริษัทฯ
  ไปใช้เพื่อประโยชน์ส่วนตนในการซื้อขายหลักทรัพย์
  พร้อมทั้งได้แจ้งให้ทราบถึงความรับผิดส่วนบุคคล และมาตรการลงโทษให้ทราบ

6)  บุคลากร

  จำนวนพนักงาน ณ วันที่ 31 ธันวาคม 2548 ซึ่งแยกรายละเอียดออกเป็น 2 ส่วน ดังนี้

+----------------------------------------+-----------------------------+
| บริษัท/กลุ่มธุรกิจ                           | จำนวนพนักงาน (คน)            |
+----------------------------------------+-----------------------------+
| บริษัท เอบิโก้ โฮลดิ้งส์ จำกัด (มหาชน)         | -                           |
+----------------------------------------+-----------------------------+
| บริษัท เอบิโก้ แดรี่ ฟาร์ม จำกัด               | 304                         |
+----------------------------------------+-----------------------------+
| บริษัท เอบิโก้ แลนด์ จำกัด                   | 8                           |
+----------------------------------------+-----------------------------+
| รวม                                    | 312                         |
+----------------------------------------+-----------------------------+

  จำนวนพนักงานในสายงานหลัก ณ วันที่ 31 ธันวาคม 2548

+----------------------------------------+-----------------------------+
| สายงาน                                 | จำนวนพนักงาน (คน)            |
+----------------------------------------+-----------------------------+
| การผลิต/ Manufacturing                  | 261                         |
+----------------------------------------+-----------------------------+
| สนับสนุน/ Supporting                     | 43                          |
+----------------------------------------+-----------------------------+
| รวม                                    | 304                         |
+----------------------------------------+-----------------------------+

  ผลตอบแทนรวมของพนักงาน ปี 2548 มีดังนี้

  ---------------------------------------- ------------------------------
  ผลตอบแทนรวมของพนักงาน                     จำนวน (บาท)

  บริษัท เอบิโก้ โฮลดิ้งส์ จำกัด (มหาชน)           -

  บริษัท เอบิโก้ แดรี่ ฟาร์ม จำกัด                 39,936,299.32

  บริษัท เอบิโก้ แลนด์ จำกัด                     2,204,918.-
  ---------------------------------------- ------------------------------

นโยบายในการพัฒนาพนักงาน

บริษัทฯ
มีนโยบายพัฒนาพนักงานให้สามารถปฏิบัติหน้าที่ตามความรับผิดชอบปัจจุบันอย่างมีประสิทธิภาพและมีความพร้อมที่จะรับผิดชอบในตำแหน่งที่สูงขึ้นให้มากที่สุดตามศักยภาพ
โดยมีฝ่ายบุคคลและธุรการรับผิดชอบดูแล หลักสูตรการฝึกอบรม

คำอธิบายและการวิเคราะห์ของฝ่ายจัดการ 

1. ด้านสภาพคล่อง จากอัตราส่วนสภาพคล่องของบริษัทฯ เปรียบเทียบกับปีก่อน
มีอัตราส่วนเพิ่มขึ้นจากปีก่อน
เนื่องจากบริษัทฯได้ปรับปรุงรายการสินทรัพย์ให้มีมูลค่าตามราคาปัจจุบันตามมาตารฐานการบัญชี
ส่วนทางด้านหนี้สินหมุนเวียนบริษัทฯได้มีการปรับโครงสร้างของหนี้สินให้เป็นไปตามแผนฟื้นฟูกิจการ
ส่งผลให้มีอัตราส่วนสภาพคล่องที่ดีขึ้น

จากปีก่อน

2.  ด้านโครงสร้างเงินทุน บริษัทมีอัตราส่วนหนี้สินต่อส่วนของผู้ถือหุ้นเพิ่มขึ้นเป็นร้อยละ 13.12%
    เป็นผลมาจากการปรับปรุงรายการหนี้สินของบริษัทให้เป็นไปตามแผนฟื้นฟูกิจการและจะทำให้โครงสร้างเงินทุนดีขึ้นเป็นลำดับในปีต่อๆไปโดยผลประกอบการที่มีกำไรอย่างต่อเนื่องในธุรกิจรับจ้างผลิต

3.  ด้านความสามารถในการทำกำไร ในปี 2548 บริษัทฯมีอัตรากำไรขั้นต้น 43.14%
    เพิ่มขึ้นจากปีก่อนโดยเป็นการสะท้อนผลการดำเนินงานอย่างชัดเจนมากขึ้น
    เนื่องมาจากการลดภาระค่าใช้จ่ายต่างๆจากหนี้สินภายหลังการเข้าฟื้นฟูกิจการของบริษัท

4. ด้านประสิทธิภาพในการดำเนินงาน บริษัทฯ
มีประสิทธิภาพในการดำเนินงานโดยรวมดีขึ้นจากปีก่อน
โดยบริษัทพยายามควบคุมค่าใช้จ่ายและพัฒนาบุคลากรเพื่อเพิ่มผลผลิตการทำงานให้มากขึ้น
นอกจากนี้บริษัทฯ ยังได้ปรับปรุงกระบวนการทำงานให้สอดคล้องกับสภาพเศรษฐกิจปัจจุบัน
เพื่อสร้างความสามารถในการแข่งขันในอนาคตอีกด้วย

ผลการดำเนินงานปี 2548 เปรียบเทียบกับปีก่อน

บริษัทฯมีผลกำไรสุทธิในปี 2548 เท่ากับ 1,983.91 ล้านบาท เนื่องจากในปี 2548
นี้บริษัทฯได้บันทึกรับรู้ผลกำไรจากการปรับโครงสร้างหนี้ตามแผนฯฟื้นฟูกิจการจำนวน 1,884.12
ล้านบาทและมีผลกำไรสุทธิจากผลการประกอบการในบริษัทที่ลงทุน รับรู้ตามสัดส่วนโดย

ส่วนธุรกิจหลักที่รับจ้างผลิตนมพร้อมดื่มมีผลกำไรสุทธิ 74.17
ล้านบาทซึ่งเพิมขึ้นจากปีก่อนที่มีผลการขาดทุนสุทธิ 26.66 ล้านบาท
โดยในธุรกิจนี้มีความมั่นคงตามสภาพกิจการ
เนื่องจากมีสัญญาว่าจ้างระยะยาวและมีข้อตกลงชดเชยรายได้ในการว่าจ้างการผลิต